Missatge: [ Actualització: Heu sentit la roda de premsa? Podeu confirmar que ha estat així? ] Alguna cosa ha passat amb la roda de premsa d'en Pep Guardiola d'avui després del Barça-Sporting. En la mitja hora llarga que ha durat totes les preguntes han estat en espanyol (i en Guardiola, malauradament, ha respost en aquesta llengua). Inicialment ha recordat quan el Barça juga en territori espanyol, on l'encarregat del club local (en una nova mostra de "la España plural") determina que primer es fan les preguntes en espanyol i després en català. Però el partit d'avui ha estat al Camp Nou, i aquí les preguntes en català i espanyol s'acostumen a alternar, amb força més preguntes en català. Tot i això, a la roda de premsa d'avui totes les preguntes han estat en espanyol. Per què? ¿Els periodistes dels mitjans en català tenen algun compte pendent amb Guardiola o el club i avui no han volgut preguntar res? ¿La directiva d'en Sandro ha decidit donar preferència a l'espanyol? Tot plegat ha fet pudor de socarrim.
Emocions: distrust

Resposta: Jo he sentit el tall del 3/24, uns 10 minuts si fa no fa, i la majoria han estat en català. Si no recordo malament, les 2 úniques en castellà han estat per preguntar-li: 1- què li semblava les declaracions del director del Marca (sembla ser que ha qualificat Pep de feixista), i 2- què opina de la possibilitat de fer servir més a Pedro en partits amb equips tancats, donada la seva movilitat.
Emocions: no emotion, distrust